ສິງກະໂປ ແບ່ງປັນ ບົດຮຽນກ່ຽວກັບການຄຸ້ມຄອງ ແລະ ບໍລິຫານລັດ ກັບ ຫວຽດນາມ
ສິງກະໂປ ແບ່ງປັນບົດຮຽນກ່ຽວກັບການຄຸ້ມຄອງ
ແລະ ບໍລິຫານລັດ ກັບ ຫວຽດນາມ
(ພາບ: vietnamplus.vn)
ໃນລະຫວ່າງວັນທີ 5-16/01, ຄະນະພະນັກງານຂັ້ນລັດຖະມົນຕີຊ່ວຍວ່າການ ແລະ ໃນແຜນບຳລຸງເປັນລັດຖະມົນຕີຊ່ວຍວ່າການ 25 ທ່ານ, ໄດ້ເຂົ້າຮ່ວມຊຸດອົບຮົມແລກປ່ຽນບົດຮຽນກ່ຽວກັບການບໍລິຫານ, ນະໂຍບາຍຂອງລັດ ແລະ ການຄຸ້ມຄອງລັດຂອງສິງກະໂປ ຢູ່ສູນການບໍລິຫານລັດ Nanyang ຂຶ້ນກັບມະຫາວິທະຍາໄລເຕັກໂນໂລຊີ Nanyang (NTU). ລາຍການບຳລຸງສ້າງຄັ້ງນີ້ສຸມໃສ່ເຂົ້າໃນການແບ່ງປັນບົດຮຽນຂອງ ສິງກະໂປ ໃນ 3 ຂົງເຂດຕົ້ນຕໍແມ່ນການຄຸ້ມຄອງລັດ ແລະ ການບໍລິຫານລັດ, ການປະຕິຮູບດ້ານບໍລິຫານ ແລະ ນະໂຍບາຍຂອງລັດ.
ຕາມລາຍການແລ້ວ, ນອກຈາກການແລກປ່ຽນກັບບັນດານັກຊ່ຽວຊານຊັ້ນນຳຂອງສິງກະໂປ, ຄະນະພະນັກງານຂັ້ນສູງຫວຽດນາມ ກໍ່ຈະໄປທັດສະນະສຶກສາຕົວຈິງບັນດາສຳນັກງານອຳນາດການປົກຄອງລັດ ແລະ ພົບປະບັນດາການນຳສິງກະໂປ, ເພື່ອຊອກຮູ້ກ່ຽວກັບບັນດາຜົນສຳເລັດຂອງສິງກະໂປໃນຂົງເຂດຄຸ້ມຄອງລັດ ແລະ ການບໍລິຫານລັດຢ່າງເລິກເຊິ່ງກ່ວາ, ເພື່ອແນໃສ່ເພີ່ມທະວີການພົວພັນຮ່ວມມື ລະຫວ່າງ 2 ປະເທດ ໃນໄລຍະຈະມາເຖິງ.
(ແຫຼ່ງຄັດຈາກ VOV)